
Astri-Narva AS-ile maksusoodustuse andmine LED-ekraanil info ja reklaami näitamiseks
1. Asjaolud

11.01.2016.a AS Astri-Narva pöördus Narva Linna Arenduse ja Ökonoomika Ameti kaudu Narva Linnavalitsuse poole kirjaliku taotlusega, milles palub võimaldada maksuvabastust (100% lisamaksusoodustust) info ja reklaamile, mis eksponeeritakse aadressil Tallinna mnt 41 asuva 80 m2 suuruse LED ekraanil.
Astri-Narva AS põhjendab oma taotlust järgmiste väidetega:

- AS Astri-Narva eksponeerib LED ekraanil reklaami iga päev ajavahemikus 8.00 – 23.00 (ainult 15 h ööpäevas). 
- AS Astri-Narva LED monitoril näidatakse ka sellist reklaami, millel ei ole mingit suhet keskusega, selleks et kompenseerida keskust ümbritseva territooriumi heakorrastamist: 80% on keskuse info ja 20% kaasatud. 

- AS Astri-Narva osaleb alaliselt linna üritustel, aitab läbi viia muusika-, kirjandus- ja kunstikonkursse ja üritusi, spordivõistlusi jne, abistab muusikakooli ja koore sõitudel rahvusvahelistele konkurssidele, sportlasi—võistlustele sõitmisel, arendab aktiivselt linna infrastruktuuri, suuri investeeringuid panustame turistide linna meelitamiseks. 

AS Astri-Narva 11.01.2016 taotlus on lisatud. 

2. Õiguslikud alused
Vastavalt kohalike maksude seaduse § 10 lg 6 linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras. 

Narva Linnavolikogu 25.09.2014 määruse nr 19 “Reklaamimaksumäärus” § 10 lõike 1 kohaselt Narva Linnavalitsus võib anda reklaami maksusoodustusi maksusmaksjale, kes on toetanud rahaliselt linna haridus-, kultuuri-, spordi-, sotsiaalabi-, tervishoiu-, või kommunaal- objektide ehitamist või nende kasutamist või lähtudes teistest lähtuvatest ühiskondlikest huvidest.

Lähtudes eeltoodust ning maksumuse arvutusest:

15/24 x (80 m2 x 10,00) = 500,00 eurot/kuus

500 – (500,00 x 0,8) = 100,00 (12,5 % maksusummast)
esinevad Narva Linnavolikogu 25.09.2014 määruse nr 19 „Reklaamimaksumäärus“ § 10 lõikes 1 ettenähtud eeldused reklaamimaksu soodustuse andmiseks Astri-Narva AS-le.
Igakuine reklaamimaks on 100,00 eurot.

3. Otsus

Anda alates 01. jaanuarist 2016 kuni 31.detsembrini 2016 maksusoodustust 87,5 % ulatuses  Astri-Narva AS-ile (äriregistrikood 10227532) LED-ekraanil info ja reklaami näitamiseks.

4. Rakendussätted

4.1.  Narva Linna Arenduse ja Ökonoomika Ametil teha korraldus teatavaks AS-ile Astri-Narva.
4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

